4. schôdza NR SR - 3.deň - B. popoludní
Dátum: 2023-11-28
Poslanec: Matovič, Igor (SLOVENSKO)
Druh vystúpenia: Vystúpenie v rozprave

85. No kde sú zbabelci? Kde je odvolávaný minister? Nie je tu. Kde je Gašpar či Gašparko, ktorý tu vystupuje, alebo Gašpar, ktorý tu vystupuje každý deň a Gašparko naťahuje rozpravu, len aby sa nedostala opozícia k rečníckemu pultu. No kde sú tí hrdinovia? Páchatelia, zločinci, kde ste zašití? Reproduktory sú tu všade, takže veľmi dobre počujete. (Povedané so smiechom.) A keď aj niekto z vás tu hovoril, neviem kto to bol, možno z PS-ka, že ho mrzí, že nepočúvajú, keď tu Šutaj Eštok sedí, oni veľmi dobre počúvajú, len sa tvária, že nepočúvajú, len sa tak musia tváriť, ja som to tu zažil minulý týždeň s Erikom Tomášom. Sko... vzadu skovaný pod balkónom, len aby ho náhodou nejaká kamera nevidela, tváril sa, že celý čas niečo rozpráva, podľa mňa si ani nepamätá, čo tam porozprával, v kuse tým uškom počúval, lebo jednoducho oni sa hanbia, aj keď teda nevystupujú. Takže skúsme najprv od Adama, že čo sa tu stalo. Zoberme si, teda aby sme nešli príliš ďaleko, 1993, 1. januára vznikla Slovenská republika a 30 rokov, bohužiaľ, tu fungoval systém, že vrana vrane oči nevyklala. Ja som to hovoril aj počas kampane, taký príklad, napríklad keď si ľudia mysleli, že keď prišla Dzurindova vláda, tak zrazu bola spravodlivosť, no nebola, lebo Dzurinda bicykloval po celom Slovensku a sľuboval ľuďom, že keď zvolíte nás, SDKÚ... SDK sa to vtedy volalo, tak my vrátime všetky nakradnuté majetky, to, čo Mečiar rozdal privatizérom za pár korún, my to vrátime späť štátu. Aj tu Muňko, napríklad, jeden z privatizérov, ktorý za bagateľ sa dostal vtedy k najväčšej cestovke na s... na Slovensku, v Československu, ČEDOK - už aj uteká, svedomie špinavé (povedané so smiechom), jasné. Slúži tuto mafii poctivo desiatky rokov. Od Mečiara si zoberie za bagateľ najväčšiu cestovnú kanceláriu, potom sa tu on hrá na nejakého Boha podnikateľa. To by sa ľahko ľudom podnikalo, keby mohli takto podnikať. Mať správneho kamaráta zo správnym číslom v politike, že, pán Muňko, pán pána Mečiara? Čiže Dzurinda sľúbil, urobí poriadky, vráti nakradnuté späť do rúk štátu. Povedal to taký ten pikolík nový tuším z HLAS-u, ten priateľ, či jak sa to nazýva (povedané so smiechom) Pellgriniho, veľké H malé o... a tak ďalej, taká rečovanka, ja som to od škôlky nepočul, tak celkom slušný výkvet sem doniesli (povedané so smiechom) títo ľudia z HLAS-u. Takže nestalo sa nič, bohužiaľ, 30 rokov to fungovalo, že kryli tí, čo prišli, kryli tých predošlých. Možno nekonali to zlo, ale, bohužiaľ, nechceli nejako vyšetrovať veci, ktoré sa stali predtým. Až sa stali voľby v roku 2020 – a to bola chyba v systéme –, že zrazu prišlo protikorupčné hnutie OĽANO k moci aj s tou koalíciou, ktorú sme vytvorili, a zrazu neplatili žiadne dohody. Zrazu nikto nevedel, ako sa dohodnúť s Matovičom, ako sa dohodnúť s Mikulcom, lebo jednoducho (povedané so smiechom) my sme povedali, že žiadne dohody nebudeme robiť a náš jediný cieľ je rozviazať ruky orgánom činným v trestnom konaní, aby tým zločincom zo SMER-u, od Fica, Pellegriniho, Slotu, Danka a spol., ktorí tu rozkradli 30 mld. eur z peňazí, ktoré ľudia zaplatili zo štátneho rozpočtu, aby ich vrátili späť, aby im išli po krku. A to sme presne spravili. A tu je aj celý ten príbeh a celý ten problém vlastne ako, kde si to čurillovci pokazili, keď teda poviem, pokakali, alebo akokoľvek slušné slovo na to použijem. Dokedy išli po krku tým mimoriadne nebezpečným skupinám zločineckým, piťovcom a spol., zločincom, ktorí vraždili na počkanie, hocikedy na objednávku ľudí, ktorí sa im nepáčili, dovtedy sa Kaliňák, Šutaj Eštok, Pellegrini, Gašparko, všetci sa chválili čurillovcami a touto elitnou policajnou jednotkou na Národnej kriminálnej agentúre, ale momentom, ako sme týmto istým policajtom, nie konkrétne im, ale všetkým policajtom, tým, že sme povedali, že môžu ísť po krku komukoľvek, pred zákonom sme si všetci rovní, ale momentom, keď čurillovci si dovolili ísť po krku najnebezpečnejšej zločineckej skupine na Slovensku s menom SMER- sociálna demokracia, zrazu je problém. Možno si poviete, že v čom nebezpečnejší SMER od nejakých piťovcov, od vrahov, piťovcov. No v tom, že SMER vytvára systém. Že SMER, keď sa dostane sem do tejto sály a získa moc, tak zrazu aj tým piťovcom dovolil, aby fungovali, dovolil vrahovi Jána a Martiny, aby fungoval a rozkrádal a aby potom, keď jednoducho začne Jano voči nemu písať články, odhaľovať jeho zločiny, tak si objedná vraždu, lebo šak stojíme nad zákonom. A z tohto pohľadu SMER - sociálna demokracia, HLAS, hocijako sa teraz tvária, akýkoľvek kolaborant, ktorý im pomáhal, či to bol Danko, Bugár alebo ostatní, majú rovnakú zodpovednosť za zločiny, ktoré tu páchali, a dokopy sú jedna mimoriadne nebezpečná, najnebezpečnejšia zločinecká organizácia na Slovensku, lebo vy ste vytvorili systém, kde zločinci sa cítili skvelo. Kde mali generálneho... Pardon. Čo to bol? ... špeciálneho prokurátora, ktorý mal 61 ku nule rozhodnutia, 61 zametených pod koberec, dnes riadne odsúdený zločinec v base za to, že bral úplatky. A takto ste vy fungovali! Organický... organizovaný zločin, tí šuflikanti, tí normálne v normálnej demokracii, tí najnebezpečnejší v krajine, tí sa nebáli, tí vedeli, že stačí zavolať na správne číslo – Kaliňákovi, Gašparovi, komukoľvek – a vybavia. A nie ešte, že Gašparovi, Kaliňákovi, už tam bol medzičlánok dosadený priamo do vedenia Policajného zboru. Skutočný šéf Policajného zboru bol predsa Norbert Bödör, šéf Nitrianskej hrbokrkej mafie. Normálne s praktikami sicílskej Cosa Nostry, my sme mali takéhoto človeka, ktorý tu pár rokov dozadu šéfoval Policajnému zboru, šéfoval Národnej kriminálnej agentúre. Jednoducho jeden človek z nich, z mafie priamo ovládal zločineckú organizáciu, dal sa kúpiť denný prenájom vstupu do NAKA toku, do informačného systému Národnej kriminálnej agentúry. To policajti, ktorí vedia, ktorí s tým pracujú, možno aj pán Spišiak, ktorí vedia, že čo to vlastne je, že to je mozog... ľudstva nie, ale NAKY, kde viete, že kedy kde na koho, na kom sa robí a čo sa robí. Hentí vagabundi to predávali! 100-tisíc eur bola denná sadzba a mal si denný prístup, mohol si si pozerať, čo si chcel. Áno, pekne o pol noci ti zase to zavreli, a keď si chcel znova, nestačil si, možno si sa menej učil v škole, nestačil si rýchlo klikať, tak si si kúpil ďalšie predpla... predplatné. Takto tu fungovalo, my sme žili v reálnom mafiánskom štáte. A teraz tí ľudia, ktorí ten mafiánsky štát zvolili, oni si sem sadajú. Tu, tu si sadajú na toto miesto spravodajcu, ja som sa tešil na Gašpara, ale však aj tento im robil poskoč... poskoč Janka. (Rečník rukou ukazuje na miesto pre spravodajcu.) Ďalší je teraz ministrom vnútra. Ľudia, ktorí stvorili tento štát, ďalší ministrom (povedané so smiechom) obrany. A tí, ktorí rozkrádali, zločincom otvára... otvorili brány v orgánoch činnom trestnom konaní, sú dnes tí, ktorí sa sem stavajú, a nám o morálke kážu. Áno, Kajo Kryl to krásne hovoril - vrah na rohu ulice o morálce káže. Na Slovensku vrah, zločinec, človek, ktorý dovolí, aby ovládol Národnú kriminálnu agentúru zločinec Norbert Bödör, sa tu postavil počas týchto troch-štyroch dní odvolávania možno, ja neviem, trikrát-štyrikrát, dve hodiny, tri hodiny, štyri hodiny tu v sačku za 10 litrov od Gucciho rozprával nám a o morálke nám kázal! Gašpar, šak sa pozrime, kto to je vlastne v skutočnosti. Človek, ktorý si, ten Gašpar, ktorý tu teraz sa skoval, lebo sa hanbí, lebo vedel, že by som mu to povedal. Tibor Gašpar ako policajný prezident prichádza za človekom, ktorý robil lustrácie v systéme, v informačnom systéme a zadáva mu objednávku na Jána Kuciaka a Martinu Kušnírovú, sa pýta, kde títo ľudia bývajú. Do pár mesiacov sú títo dvaja ľudia mŕtvi! Lebo si Jano Kuciak dovolil písať o jeho biznisoch, keď si pozriete články aj, o čom Jáno Kuciak písal, je tam medzitým aj biznisy Gašparovej rodiny, sú tam biznisy Bödöra, sú tam biznisy, samozrejme, Kočnera. Chápete, v akom štáte obludnom my žijeme? A ja, teraz sa mi ľudia čudujú, že ja poviem niekde na námestí, že ja som naozaj stratil vieru v to, že sa tu dajú presvedčiť niektorí ľudia voliči SMER-u a HLAS-u na normál... na normálne náboženstvo politické, že ich viete presvedčiť o pravde. Nedajú! S prepáčením, tu je milión ľudí, ktorí chcú byť hlúpi, im to vyhovuje! Im vyhovuje, že sa nechajú klamať, a oni keď im večer aj ukradnú z pivnice lekvár, a ráno im ho donesú, zaklopú, že teta ja som doniesol lekvár, dajte si na raňajky, oni sú im schopní ručičky-nožičky bozkávať. Tí ľudia sú neni si schopní ani len uvedomiť, že čo im títo ľudia stvárajú. Ak by mali Boha pri sebe, tí ľudia, alebo troška chuti, aby nechceli byť klamaní, tak koľkokrát ich už podviedli? Ja si dávam otázku, že naozaj, a prepáčte, do PS-ka, teraz do radov alebo celkovo do opozície. S kým by ste to chceli do koalície? Vy ste chceli ísť s HLAS-om do koalície. A teraz si dajme otázku, kto tu robí najväčšie špinavosti v tejto vláde. A fakt mi chcete povedať, že vy by ste ich ustrážili? Alebo by ste sklonili hlavy a by ste to tolerovali? Najväčšie špinavosti Šutaj Eštok, minister HLAS-u, Pellegriniho človek. To vieme, o tom sa tu sa bavíme tri-štyri dni. Podvod voči dôchodcom. Kto to organizuje? Erik Tomáš, ďalší Pellegriniho človek. Na ministerstve práce, sociálnych vecí okradli dôchodcov voči tomu, čo im sľúbili pred voľbami, 640 eur bude mať každý dôchodca pred Vianocami. Okradli ich o 270 mil. eur. Druhý Pellegriniho človek. Ďalších? Sme to tu riešili, ja neviem, v piatok či štvrtok minulý týždeň? Ministerka Dolinková, nie je to náhodou tiež Pellegriniho ministerka zdravotníctva? Prvý zákon, ktorý príde, že zoberie onkologickým pacientom právo, aby boli včas operovaní. Svinstvo, jaké nemá obdobu za 30 rokov na Slovensku! Konečne tí pacienti mohli mať termín, dokedy môžu byť najneskôr operovaní. Zase Pellegriniho človek. A teraz, myslím si, že je to otázka pár dní, sa ukáže, ako dopadne ďalší kľúčový predvolebný sľub Pána Pellegriniho na bilbordoch: „Chcete lacnejšie energie? Voľte HLAS.“ A viete, aké budú lacnejšie energie? Že budú drahšie. A to som chcel povedať, že podvod za podvodom od Pellegriniho ľudí. A tých milión voličov? V pohode, oni sú spokojní, im to dobre robí, mne to pripadá naozaj, že síce na celom svete je plus-mínus 30% ľudí, ktorí trpia Štokholmským syndrómom, kedy týraný človek si vytvorí nejaký emočný vzťah k tomu, kto ho týra, ale na Slovensku v tejto skupine ľudí, jednoducho oni to majú že na 100 %, im to fakt dobre robí. A preto si myslím, a to je rada aj možno do... všetkým k vám do opozície, nezabíjajme čas ľuďmi, ktorí sa nedajú presvedčiť. Normálne, že zmagorení ľudia, im to vyhovuje, že tie drísty dezolátske, hocičo po tých facebookoch a kde vidia, vôbec nechápu to, že keď raz si kravinu pozrie, že znova mu to tá sociálna sieť ponúkne, ďalšiu kravinu, a keď si pozrie druhú, tak už jednoducho tá sociálna sieť, že toto je, vie o tom, že tento človek miluje kraviny, tak ja mu budem posielať len a len kraviny. A oni si myslia, že to, čo im sa objaví niekde vo feede na facebooku, že to je vlastne svet, to je pravda, hoci oni si svojím hlúpym správaním nadstavia to, že vlastne aké sprostosti čítajú, a potom nečítajú nič iné, jak o týchto dezolátoch hocijaké sprostosti vymyslené, týmto sa nechali oblbnúť a tým, nad týmito ľuďmi, prosím vás, zlomme palicu. Bojujme za tie státisíce ale ľudí, ktorí medzi voličmi SMER-u, HLAS-u rozum majú, len, bohužiaľ, my sme sa im nedokázali prihovoriť, lebo oni obsadili tak sociálne siete a tak intenzívne pracovali s tými svojimi drístami, že keď robili dennodenne tri roky dve tlačovky denne, tak to je, naozaj tá stokrát opakovaná lož sa stala pla... stala pravdou. Ale sú tam, je tam pár stotisíc ľudí, ktorých sa presvedčiť dá, týchto potrebujeme nakloniť na stranu demokracie, lebo my inak o tú demokraciu prídeme. Takže chybu, čo urobili čurillovci, prepáčte mi takéto politické vsuvky, šesť minút, nie veľa, takže čurillovci urobili chybu, že začali vyšetrovať zločiny tej najnebezpečnejšej zločineckej organizácie s menom SMER – sociálna demokracia, alias HLAS, alias SNS a podobne. Keď tu hovoria o nahrávkach stále dokolečka, že teda na nahrávkach si postavili svoju obhajobu, aj za tie tri roky takisto Gašpar dokolečka jak gašparko to tu, tu verklíkoval, tak po prvé o nahrávkach za nich, nie za nás povedal kriminalisticko-expertízny ústav, že sú zostrihané, že sú zmanipulované. Čiže neviem, ako potom môže niekto prezentovať lož za pravdu, keď vieme, že to takto je. Celkovo ale, od začiatku to začalo, že tlačovka s gestapáckymi kabátmi, kde odprezentovali nahrávku, ktorú, bohužiaľ, ani tí páchatelia nemali k dispozícii. Čurillovci sa nevedeli viac jako rok dostať k celým nahrávkam, a tým pádom celé Slovensko mohlo počuť len tu jednu pravdu, o ktorej tu dnes Dušan Jarjabek povedal, že predsa existujú dve pravdy a musíme presvedčiť ľudí, že ktorá vlastne tá pravda je naša. Nie, existuje pravda a lož. A to, čo tu oni prezentujú za pravdu, je bohapustá lož, lebo tie manipulácie, ktoré čítal Roman Mikulec vo vystúpení, kde jednoducho vyslovene aj, bohužiaľ, v tomto prípade policajná inšpekcia manipulovala prepisy, pri prepise tých nahrávok, keď aj päťročné decko počuje, že tam jednoducho je úplne niečo iné, a oni prepíšu, aby to dostalo o 180 percent iný významový efekt, tak nie je to nič iné, len manipulácia, bohužiaľ, priamo časťami orgánov činných v trestnom konaní, v tomto prípade policajnou inšpekciou. Zároveň by som teda ale chcel hlavne upozorniť, že naozaj sa pozrime na to, že kto to hovorí. Gašpar ako hlavný obhajca zločinca Šutaja Eštoka, ktorý vedome porušuje zákon pri tých čurillovcoch. On to nerobí tak, že sa mu to prihodilo. On to robí vedome, arogantne, presne ako tam mal tie kabáty ako nejaký taký zakomplexovaný gestapáčik, ktorému to dobre robí, on si to užíva, on dostal pečiatku, podľa mňa má tam ešte nejakú takú atrapu, večer zatvorí sa v kancelárii, dá si veľkú A4 a pečiatkuje s takou 30-centimetrovou pečiatkou, na ktorej má napísané minister vnútra. To sú tí ľudia, také zakomplexované charaktery, ktoré, svojho času Boris to tu povedal, že (povedané so smiechom), že takých ste, s kýblikom sme bili na pieskovisku, lebo s nimi sa nedalo hrať. Bezcharakterní ľudia od malička, ktorí, ja mám tú teóriu, že keď niekto je amorálny v rodinných väzbách a v súkromnom živote, je amorálny aj potom, keď získa takúto verejnú funkciu. Šutaj Eštok je toho krásnym príkladom. Zakomplexovaný gestapáčik, ktorý má dobrý pocit z toho, že má pečiatku, dobrý pocit, že si môže zapnúť vzadu v tom bavoráčiku teplúčko pod zadočkom, dobrý pocit z toho, že môže kefovať, buzerovať tú é... é... sekretárku tam vo vedľajšej kancelárii, myslel som kázať, aby mu... ho tam obsluhovala a podobne, jednoducho užíva si to chlapec. A takisto si teraz sa vyvršuje na slabších. No kto prišiel do rany? No čurillovci, lebo dá najprv, po dvoch dňoch dá dole policajného prezidenta, tak užíva si to takisto, potupí ho, dá ho do Popradu a... lebo však on si dokazuje svoju veľkosť, potom si to, teraz sa vyvršuje na týchto vyšetrovateľoch, ja hovorím, čo ma mrzí, dobrí boli dotedy, dokedy vyšetrovali iné zločinecké skupiny, ale keď začali vyšetrovať ich zločineckú skupinu, tak potom sú už zlí. A zároveň sa pozrieme na to teda, že či majú oni nejaké morálne právo a čo si o tom myslia ľudia, lebo jedna je, vec je, ako hlasovali zblbnutí ľudia, zmanipulovaní, vo voľbách a ako hlasujú pri otázke, ktorá sa týka dôvery v políciu. Za Gašpara 38 %, za Romana Mikulca 66 %. To je skoro dvojnásobok. A som fakt zvedavý, jak tá dôvera v políciu teraz bude krásne klesať, lebo v žiadnom prípade nebude za týchto manipulótorov... manipulátorov rásť. A takisto keď teda hlavný obhajca zločinca Šutaja Eštoka Gašpar tu niečo hovorí, tak si povedzme jednu krásnu skutočnosť, ktorá o ňom vypovedá, o tom charaktere. Ten človek ako policajný prezident bol v deň vraždy schopný pred celým Slovenskom klamať, že Róbert Krajmer ako šéf vtedy protikorupčnej jednotky, ktorá nemala absolútne nič spoločné s vraždou Jána a Martiny, bol vyslaný na miesto vraždy Jána a Martiny. A veľmi dobre Gašpar vedel a vedel, že to neexistuje, že takýto človek by sa vyskytol na mieste vraždy len tak, lebo, samozrejme, je to automaticky podozrivé, keďže Krajmer bol osobný priateľ Pellegriniho, Fica, takisto Kočnera, že sa vyskytol priamo na mieste vraždy Jána a Martiny. Až vtedy, keď sa ukázalo, že existuje televízny záber, na ktorom sa na pol sekundy Krajmer mihol, ako vchádza, ako otvára bránku na, na dome, na mieste vraždy, až vtedy musel priznať, že áno, jasne, samozrejme, že nepovedal, že klamal. Čiže takýto človek, ktorý bohapuste klamal, ktorý, jeho syn na chate, a teda nehovorme, že to ten syn však vlastne za to nemôže, syn hovorí hocijaké hlúposti, jeho syn hovoril, že keď je nejaký prúser, treba ho zvaliť na Lučanského, lebo ten sa už nemá šancu brániť. A takisto si dajme kontrolnú otázku. Koľkokrát na tej chate, na tých záznamoch hovorili o tom, že to vyšetrovanie je zmanipulované? Počúvali ste to, čítali ste to? Ani raz. A viete, prečo to nehovorili? Lebo oni v skutočnosti ten pocit nemajú. Oni ho len hlásali na tlačovkách. Ale tam hovorili o tom, že celý svet sa im zosype a všetci sú v riti, s prepáčením, keď Gašpar začne svedčiť a prizná sa. Čomu, z čoho mali strach? O čom by mal svedčiť, k čomu by sa mal priznať, keď nič iné zlé nepáchal? Čiže vtedy, keď boli skrytí, zatajení niekde na chate, vtedy nehovorili o manipulácii vyšetrovaní, o čom tu básnili tri roky na tlačových konferenciách. Vtedy hovorili iba o tom, chlapi, nikto z nás sa nesmie zlomiť, nikto z nás sa nesmie priznať, lebo potom sa nám to rozsype celé. Zločinci nám, bohužiaľ, dnes vládnu. Vládne nám organizovaný zločin a hanba na mieste ministra vnútra Šutaj Marti... zabudol som, jak sa volá, Šutaj Eštok, Lexa, akokoľvek, čiže nie je hodný byť ministrom. Viem, že nám sa snažili hocijakými obštrukciami brať právo, aby sme tu rozprávali, ale chcem im jedno odkázať. Raz o tú moc prídete a opäť budú môcť vyšetrovať slobodní vyšetrovatelia, ktorí zločincom pôjdu... (Prerušenie vystúpenia časomerom. Potlesk.)